Man sterf ná water vierwiel meesleurFoto: ER24 Russel Meiring, woordvoerder van ER24, het gesê paramedici is Maandag na Eisenhowerstraat ontbied. “Met paramedici se aankoms op die toneel het hulle ŉ vierwielmotorfiets in die water sien lê. Paramedici en die polisie kon egter geen teken van die bestuurder vind nie.” Volgens Meiring is ŉ soek-en-reddingspan na die toneel ontbied om met die soektog te help. “Die man se liggaam is ŉ paar uur later in die water gevind. Die man het reeds aan sy veelvuldige beserings beswyk en is op die toneel dood verklaar.” Meiring het gesê die man het glo ŉ laagwaterbrug probeer oorsteek toe die vierwielmotorfiets vermoedelik deur die water meegesleur is. Die oorledene was glo in sy 50’s en van Kliprivier. Die voorval word ondersoek. Foto: ER24